**Azi trăim o nemurire**

*Lucian-Horațiu Hînsa*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sunt un vis dar totuși sunt

O săgeată-ntr-al tău cord arzând,

Flacără în propriul sânge-o râvnire-

Împietrind în a ta fire.

Nopțile-mi sunt grele însă,

și zilele pustii.

Ador aroma gândului de stele

Ce în tine o tot ții.

Înc-aștept acel moment

Să clădim un sentiment,

Flacără pe flacără,

Mistuit, spirit ascend.

Și-l ascend azi încă-o dat'

Cu-un curaj nevinovat,

Cu speranța că se-arată

Cupidon, ca altă dată.

Și se arată!

Cupidon, stăpânitor

Peste-oceanul plin de flori

Mă pătrunde întraripat

Într-un cântec minunat:

Buza ta mă arde-ndată,

Vocea ta- liră curată,

Stingem nopți, aprindem zile

Azi trăim o NEMURIRE.